Diari Oficial de la Generalitat Valenciana


Sumari del DOGV 4665, del 08-01-2004 (2003/13090)

RESOLUCIÓ de 21 d'octubre de 2003, del conseller de Territori i Habitatge, que rectifica l'error material advertit en la Resolució del conseller d'Obres Públiques, Urbanisme i Transports, d'1 d'abril de 2003, per la qual es va aprovar definitivament la modificació número 27 del Pla General del municipi de Xàbia (Alacant) relativa a l'ús hoteler en el sòl urbà residencial extensiu i, en conseqüència, tota referència feta a l'article 10.4.4 de les normes urbanístiques del Pla General de Xàbia, haurà d'entendre's feta en l'article 10.5.4 de les normes urbanístiques del Pla General de Xàbia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13231


Data del document
:   21-10-2003

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Xàbia
    * pla d'urbanisme

RESOLUCIÓ de 21 d'octubre de 2003, del conseller de Territori i Habitatge, que rectifica l'error material advertit en la Resolució del conseller d'Obres Públiques, Urbanisme i Transports, d'1 d'abril de 2003, per la qual es va aprovar definitivament la modificació número 27 del Pla General del municipi de Xàbia (Alacant) relativa a l'ús hoteler en el sòl urbà residencial extensiu i, en conseqüència, tota referència feta a l'article 10.4.4 de les normes urbanístiques del Pla General de Xàbia, haurà d'entendre's feta en l'article 10.5.4 de les normes urbanístiques del Pla General de Xàbia. [2003/Q13862]
  
Correcció d'errors de la Resolució del conseller d'Obres Públiques, Urbanisme i Transports, de data 1 d'abril del 2003, que recau en l'expedient de modificació número 27 del Pla General del municipi de Xàbia (Alacant), relativa a l'ús hoteler en el sòl urbà residencial extensiu.
  
Advertida l'existència d'error material en l'extrem que fa referència a la numeració de l'article de les normes urbanístiques objecte de la modificació, ja que en la resolució del conseller es fa referència a l'article 10.4.4 de les normes urbanístiques, mentre que en realitat el text modificat és l'article 10.5.4. Com també, s'adverteix error en la publicació efectuada ja que no es va transcriure el contingut íntegre de l'article modificat, sinó únicament part d'aquest.
  
Conformement al que estableix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener, «Les administracions públiques podran, també, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes».
  
Pel que s'ha dit anteriorment es procedeix a esmenar l'error advertit en la Resolució del conseller d'Obres Públiques, Urbanisme i Transports, de data 1 d'abril del 2003, i en conseqüència tota referència feta a l'article 10.4.4 de les normes urbanístiques del Pla General de Xàbia, haurà d'entendre's feta a l'article 10.5.4 de les normes urbanístiques del Pla General de Xàbia, que queda redactat com segueix:
  
«Artículo 10.5.4. Condicions d'ús:
  
1. Ús global: residència unifamiliar. Edificació aïllada.
  
2. Usos compatibles:
  
- Comercial exclusiu en parcel·les que recauen al viari de sistema general o viari principal segons P-4\*.
  
- Sociocultural exclusiu.
  
- Docent exclusiu.
  
- Sanitari i assistencial exclusiu.
  
- Recreatiu i exclusiu en parcel·les que recauen al viari de sistema general.
  
- Públic i administratiu exclusiu.
  
- Aparcament adscrit a l'habitatge.
  
- Hoteler en parcel·les que recauen a viari de sistema general, viari principal, o segons les condicions de l'article 10.5.7.
  
\* P-4 - Viari principal: a més dels sistemes generals a l'efecte previst en aquest article es consideren viari principal les vies d'accés des de sistema general als plans parcials que conformen l'estructura general d'aquests i consten d'amplària superior a 10,00 metres.
  
2.1- Les condicions generals dels usos compatibles són les següents:
  
A) La distància mínima a límits particulars serà de 10 metres.
  
B) La longitud màxima de l'edificació mesurada en els seus respectius plans de façana no excedirà dels 35 metres.
  
C) Quan les unitats edificatòries es prevegen en mòduls independents, la separació mínima entre aquests serà de 10 metres.
  
2.2. Els promotors hauran de comprometre's a mantindre la propietat com indivisible, mentre perdure l'objecte de l'autorització, i inscriurà la propietat com a tal en el registre de la propietat.
  
3. Aparcaments: la reserva d'aparcaments serà de dues places per habitatge en l'interior de la parcel·la. En altres casos es compliran els articles 8.4.9 i 8.4.11.
  
Article 10.5.7. Condicions particulars d'edificació de l'ús hoteler que no recau a viari de SG o vial principal.
  
Es permetrà la implantació d'establiments hotelers, s'entén com a tals, aquells degudament qualificats que presten serveis comuns, sempre que es complisquen les següents condicions:
  
A. Parcel·la mínima 5.000 metres quadrats.
  
B. L'edificabilitat màxima permesa serà, en qualsevol cas, de 1.500 metres quadrats de sostre.
  
C. Els establiments hotelers tolerats tindran exclusivament categories de 4 o 5 estreles.
  
D. Els hotels-apartament i assimilats, només podran autoritzar-se en les condicions d'ús hoteler compatible i no es consideraran a l'efecte d'aplicació d'aquesta norma.
  
E. No serà d'aplicació la bonificació de superfície continguda en l'article 8.1.5, que fa referència als hotels de 4 i 5 estreles».